  ИА «Удмуртия» Иворъёсъя «Удмуртия» агентство но Удмурт Элькунысь Йӧскалык лыдӟетъюртлэн «Йӧскалык но шаертодон литературая но библиографияя центр» ёзэтэныз «Аръёс но иворъёс» нимысьтыз ӵектос улсын пӧртэм аръёсы удмурт кылын потӥсь газетъёсын тодматонзэс азьланьто. Ӵектос сярысь рос-прогсес лыдӟыны луоз татысь Газетлэн сканер пыр поттэм копиосыныз тодматскыны луэ Удмуртиысь Йӧскалык людӟетъюртлэн сайтаз. Гудырикошконэ «Удмурт коммуна» газет дышетон юртъёслэн выль дышетскон арлы дасьлыксы сярысь гожъя. Кылсярысь, 29-тӥ гудырикошконэ 1935-тӥ арын потэм номерын Кузнецов школалы колхозъёслэн юрттэмзы сярысь ивортэ. «Чутырысь неполной шоролыко школа, директорез Емельянов дышетсокнлы дасяськон борды дырыз дыръя кутскыса дасяськонзэ быдэстӥз. Солы колхоз’ёс бадӟым юрттэт сётӥзы. 2430 манет коньдон сётӥзы. „Красное Юберево“ но „Путь Ленина“ колхоз’ёс туж умой юрттӥзы. Школа туэ 35 выль парта лэсьтэмын, 60 вуж’ёссэ ремонтировать каремын. Со сяна 10 классной доскаос лэсьтэмын на. Дышетӥсьёслы сӥзьымезлы умой квартира дасямын. Оглом вераса школа дышетсконлы дась». (№ 199, 29.08.1935) Фото: Национальная библиотека Удмуртии © unatlib.ru Со номерын ик Ильинскысь дышетскисьёс школазылэн кивалтӥсез вылэ ӝожтӥсько — «Зачётэ ӧтизы но аран уже кутӥзы». «Ильинской НСШ-ын дышетскисьёс кӧняез ке выльысь зачет сётоно луизы. 18 августэ соосыз ӧтизы, но зачёт ӧз сётытэ. Дасяськыны учебник’ёс но ӧй вал. Арады ке соку книгаос сётом шуиз школалэн директорез Коробейников. Аран норма соослы 120 культо тупатӥзы. Ку табере зачетэ ӧтёзы тодмо ӧвӧл». (№ 199, 29.08.1935) 1936-тӥ 26-тӥ гудырикошконэ «Удмурт коммунаын» Тимофеев Юкаменск ёросысь дышетсконниосты дасянь югудерн тодматэ. Со ушъяськымон ик вылымтэ. Фото: Национальная библиотека Удмуртии © unatlib.ru Тегъёс: Дышетон Удмуртия история Аръёсноиворъёс  